**В кои случаи се предприема първо обща, а след това допълнителна подкрепа**

Общата подкрепа е свързана с всички деца и ученици в предучилищното и училищното образование и е описана подробно в глава втора на Наредбата за приобщаващо образование.

Действията на учебното заведение в рамките на общата подкрепа, които са свързани с предоставянето на допълнителна подкрепа са входящата диагностика, допълнителното обучение по учебни предмети и оценката на индивидуалните потребности.

В началото на всяка учебна година се провежда входяща диагностика, при която се разграничават деца и ученици, които постигат държавния образователен стандарт и такива ученици, които срещат затруднения в овладяване на учебния материал. Когато изоставането се дължи на увреждане, на сериозен образователен дефицит или на видими проблеми с адаптацията, тогава директно се предприемат действия за предоставяне на допълнителна подкрепа. В този случай е задължително да се представи адекватен и актуален медицински документ, свързан с заболяването на детето или ученика.

Ако обаче детето не показва голямо изоставане и се вписва сравнително добре в училищната среда, тогава е нужно да му се даде шанс – в рамките на три месеца с него се работи индивидуално по проблемните учебни предмети ( дейността се организира от координатора изготвя се [план за](http://regionalencentar-vt.com/wp-content/uploads/2016/10/13-%D0%9F%D0%BB%D0%B0%D0%BD-%D0%B7%D0%B0-%D0%BA%D0%BE%D0%BD%D0%BA%D1%80%D0%B5%D1%82%D0%BD%D0%B8-%D0%BC%D0%B5%D1%80%D0%BA%D0%B8-%D0%BE%D0%B1%D1%89%D0%B0-%D0%BF%D0%BE%D0%B4%D0%BA%D1%80%D0%B5%D0%BF%D0%B0-%D0%BC%D0%BE%D0%B4%D0%B5%D0%BB.docx) допълнително обучение по учебен предмет и тук ресурсният учител не участва) т.е. спазва се процедурата по чл. 178, ал.1 от ЗПУО. Ако са изчерпани всички ресурси по общата подкрепа и след този период няма напредък, тогава се пристъпва към процедурата за предоставяне на допълнителна подкрепа.